Thore Svendsen

Webjørn Thore Svendsen (født 28. juni 1930 i Oslo) er en tidligere, norsk fabrikksjef og politiker (H).

Han ble født og bodde sine første barneår i Oslo, men vokste opp i Trondheim, hvor han også fikk sin utdannelse. I 1956 flyttet han til Stjørdal, hvor han ble sekretær for salg og administrasjon i Norplasta AS (senere Dynoplast AS). Svendsen var bedriftens disponent fra midten av 1960-årene til han avgikk med pensjon tidlig i 1990-årene, men tidvis engasjert for Norplastas søsterbedrifter. Han var styreformann i Forretningsbanken i Stjørdal 1976–1988.

Svendsen var formann i Stjørdal Høyre 1975–1979 og 1996–1998. Han var innvalgt i Stjørdal kommunestyre 1976–1983 og 1995–1999, medlem av formannskapet og medlem av flere komiteer og styrer. Han var president i Stjørdal Rotaryklubb 1977–1978.

Referanser 

Høyre-politikere i Nord-Trøndelag
Lokalpolitikere i Stjørdal
Norske bedriftsledere
Personer fra Trondheim kommune
Fødsler i 1930